บาทสัปดาห์หน้ากรอบ30.70-31.10
ศูนย์วิจัยกสิกรไทยคาดกรอบเงินบาทสัปดาห์หน้าระหว่าง 30.70-31.10 จับตาตัวเลขเศรษฐกิจธ.ค.-อัตราเงินเฟ้อ ม.ค.
29 ม.ค. 2554

ศูนย์วิจัยกสิกรไทยคาดกรอบเงินบาทสัปดาห์หน้าระหว่าง 30.70-31.10 จับตาตัวเลขเศรษฐกิจธ.ค.-อัตราเงินเฟ้อ ม.ค.
บริษัท ศูนย์วิจัยกสิกรไทย จำกัด ประเมินการเคลื่อนไหวของค่าเงินบาทในประเทศช่วงสัปดาห์หน้า ระหว่างวันที่ 31 ม.ค. ถึง 4 ก.พ. โดยมองว่าจะอยู่ในกรอบ 30.70-31.10 บาท/ดอลลาร์สหรัฐ 
โดยปัจจัยที่ต้องจับตา อาทิ กระแสการเคลื่อนย้ายเงินทุนระหว่างประเทศ การรายงานตัวเลขเศรษฐกิจเดือน ธ.ค. ปี 2553 และอัตราเงินเฟ้อไทยเดือน ม.ค. รวมถึงตัวเลขเศรษฐกิจสหรัฐอเมริกาที่สำคัญ อาทิ ยอดสั่งซื้อของโรงงาน ตัวเลขตลาดแรงงาน และจำนวนผู้ขอรับสวัสดิการแรงงาน นอกจากนี้นักลงทุนยังจับตาการประชุมนโยบายการเงินของธนาคารกลางยุโรป